CELEX: 32009R0872
Language: mt
Date: 2009-09-18 00:00:00
Title: Regolament tal-Kummissjoni (KE) Nru 872/2009 tat- 18 ta’ Settembru 2009 li jikkonċerna l-klassifikazzjoni ta' ċerti prodotti fin-Nomenklatura Magħquda

23.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 249/3
               
            REGOLAMENT TAL-KUMMISSJONI (KE) Nru 872/2009
      tat-18 ta’ Settembru 2009
      li jikkonċerna l-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, hu neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-merkanizja msemmija fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja vinkolanti maħruġa mill-awtoritajiet doganali tal-Istati Membri, li għandha x'taqsam mal-klassifikazzjoni tal-prodotti fin-Nomenklatura Magħquda, iżda li ma tikkonformax ma' dan ir-Regolament tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna 1 tat-tabella mfassla fl-Anness għandhom ikunu klassifikati fi ħdan in-Nomenklatura Magħquda taħt il-kodiċi NM indikata fil-kolonna 2 ta' dik it-tabella.
      Artikolu 2
      Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussell, 18 ta’ Settembru 2009.
         
            
               Għall-Kummissjonil
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Xeddijiet tas-saqajn bil-pettijiet tan-naħa ta’ barra tal-plastik u parti ta’ fuq magħmula minn ċineg, imwaħħlin mal-pett fi tliet punti.
                     Il-parti ta’ fuq testendi min-naħa tax-xellug tal-pett għan-naħa tal-lemin. L-arkata ffurmata minn din il-parti ta’ fuq hi mwaħħla wkoll mal-pett permezz ta’ ċinga li testendi min-nofs l-arkata l-isfel lejn il-pett biex tifred is-swaba’.
                     Il-parti ta’ fuq tax-xedd tas-saqajn inkwistjoni hi magħmula minn bosta folji ta' materjali differenti.
                     Iż-żewġ ċineg li jiffurmaw l-arkata huma magħmulin minn folja ta’ tessut (iċ-ċineg tat-tessut T1 u T2 fir-ritratti) li fuqha hi meħjuta folja ġilda (iż-żewġ ċineg tal-ġilda C1 fir-ritratti). Fuq din il-ġilda hi meħjuta folja iżgħar oħra tal-ġilda (iż-żewġ ċineg tal-ġilda C2 fir-ritratti) b’ħajta tat-tessut b’kulur li jgħajjat. Bejn il-folja tat-tessut (T1/T2) u l-folja tal-ġilda (C1) huma mdaħħlin żewġ ċineġ li ma jidhrux (tal-plastik) (iċ-ċinga A fir-ritratt 646 D), waħda f’kull naħa tal-arkata.
                     F’nofs l-arkata ż-żewġ ċineg tat-tessut (T1 u T2) u l-erba’ ċineg tal-ġilda (C1 u C2) huma meħjuta flimkien b’ħajta waħda (ara ir-ritratt 646 C).
                     F’nofs l-arkata, ċ-ċinga tat-tessut li tissepara is-swaba’ ddur mal-materjali kollha tal-arkata li ġew imsemmija qabel, billi tifforma ħolqa madwarhom (iċ-ċinga tat-tessut T3 fir-ritratti). Iċ-ċinga tat-tessut hi parzjalment mikxufa.
                     Fuq din il-ħolqa tat-tessut, f’nofs l-arkata, hemm biċċa rettangolari tal-ġilda li hi meħjuta fuq il-ħolqa tat-tessut u l-materjali tal-arkata li huma msemmija hawn fuq (il-biċċa rettangolari tal-ġilda C3 fir-ritratti).
                     Fuq in-naħa tax-xellug u tal-lemin tal-arkata, fil-punt fejn hu ffissat mal-pett, bosta miċ-ċineg li jiffurmaw l-arkata huma mdaħħlin u mwaħħlin mal-pett bil-kolla. Iżda fejn iċ-ċineg tal-ġilda C1 jiddaħħlu fil-qiegħ bi kważi 1 cm biss tat-tul tagħhom u ċ-ċineg tal-ġilda C2 jiddaħħlu bi kważi 5 mm biss tat-tul tagħhom, iċ-ċineg tat-tessut T1 u T2 jiddaħħlu fil-pett b’ 5 cm tat-tul tagħhom (ara r-ritratt 646 E).
                     sandli “b’ċinga dejqa”
                     (Ara r-ritratti nri 646 A, 646 B, 646 C, 646 D u 646 E) (*)
                     
                  
                  
                     6404 19 90 
                  
                  
                     Il-klassifikazzjoni hi determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 4(a)(b) tal-Kapitolu 64, Nota Addizzjonali 1 tal-Kapitolu 64 u l-kliem tal-kodiċi NM 6404 , 6404 19  u 6404 19 90 .
                     Il-biċċa rettangolari tal-ġilda C3 issaħħaħ iċ-ċinga tat-tessut ċentrali T3 u żżejjen ukoll iż-żarbun. B’hekk, meta jiġi identifikat il-materjal kostitwenti tal-wiċċ, ma għandu jiġi kkunsidrat l-ebda tisħiħ/aċċessorju fit-tifsira tan-Nota 4(a) fil-Kapitolu 64.
                     Iż-żewġ ċineg żgħar tal-ġilda C2 huma meħjuta, b’ħajta tat-tessut li hi ta’ tiżjin u ta’ kulur jgħajjat, maċ-ċineg tal-ġilda C1 jintużaw primarjament għal raġunijiet ta’ tiżjin u, b’hekk, huma kkunsidrati bħala aċċessorji fit-tifsira tan-Nota 4(a) tal-Kapitolu 64.
                     F’nofs l-arkata ż-żewġ ċineg tat-tessut (T1 u T2) u ż-żewġ ċineg tal-ġilda (C1) huma meħjuta flimkien b’ħajta waħda b’mod li turi li t-tessut u l-ġilda huma tal-istess importanza biex isir il-wiċċ. Madankollu, il-fatt li ċ-ċineg tat-tessut (T1 u T2) biss huma mdaħħla kif xieraq fil-pett – mhux bħaċ-ċineg tal-ġilda C1-, juri li ċ-ċineg tat-tessut biss jiffissaw il-wiċċ (l-arkata) mal-pett. B’hekk, iċ-ċineg tat-tessut T1 u T2 ma jistgħux jiġu kkunsidrati bħala inforra, iżda huma l-materjal kostitwenti tal-wiċċ fit-tifsira tan-Nota 4(a) tal-Kapitolu 64, fejn iċ-ċineg tal-ġilda C1 isaħħu biss iċ-ċineg tat-tessut T1 u T2 u mhumiex kkunsidrati bħala materjal kostitwenti tal-wiċċ.
                     Iż-żewġ ċineg A li ma jidhrux huma mdaħħlin kollha kemm huma bejn iċ-ċinga tal-ġilda C1 u ċ-ċinga tat-tessut T1/T2 tul ż-żewġ naħat tal-arkata. Peress li huma bejn u iżgħar miċ-ċineg tal-ġilda (C1) u ċ-ċineg tat-tessut (T1/T2), huma ma jfixklux il-funzjoni ta’ tisħiħ taċ-ċineg tal-ġilda C1.
                     Iċ-ċinga tat-tessut ċentrali T3 li tifred is-swaba’ hi parti mill-materjal kostitwenti tal-wiċċ minħabba li tikkostitwixxi l-forma speċifika ta’ dan is-sandli “b’ċinga dejqa” u, barra minn hekk, għax hi l-unika materjal li jikkostitwixxi din iċ-ċinga.
                     Barra minn hekk, il-materjal tat-tessut (T1 u T2 u T3 flimkien) juri l-karatteristiċi ta’ wiċċ fit-tifsira tan-Nota Addizzjonali 1 tal-Kapitolu 64 għax il-materjal tat-tessut tal-wiċċ tas-sandli, mingħajr il-materjali l-oħra, jissodisfa l-għan ta’ wiċċ, jiġifieri, li jipprovdi biżżejjed appoġġ għas-sieq biex jippermetti lil min jilbsu biex jimxi bis-sandli (Ara s-sentenza tal-Qorti tal-Ġustizja tal-Komunitajiet Ewropej fil-każ C–165/07, Skatteministeriet v Ecco Sko A/S, paragrafu 48).
                     B’hekk iż-żewġ ċineg tat-tessut T1 u T2 u ċ-ċinga tat-tessut ċentrali T3 huma l-materjal kostitwenti tal-wiċċ fit-tifsira tan-Nota 4(a) tal-Kapitolu 64.
                     Is-superfiċje tal-materjal kostitwenti tal-wiċċ hi mill-inqas parzjalment esposta fuq is-superfiċje tan-naħa ta’ barra tax-xedd tas-sieq, għax parti mill-materjal tat-tessut (li jikkonsisti minn tliet partijiet mmuntati ta’ drappijiet tat-tessut identiċi (T1, T2 u T3)) hi esposta fuq is-superfiċje tan-naħa ta’ barra tax-xedd tas-sieq (parti miċ-ċinga tat-tessut T3) (Ara in-Noti ta’ Spjega tan-Nomenklatura Magħquda fil-Kapitolu 64, Ġenerali, (1)(a), l-ewwel sentenza t-tieni paragrafu).
                     Skont it-tifsira tan-Nota 4(b) tal-Kapitolu 64 il-parti tal-pett li tmiss mal-art hija tal-plastik. B’hekk, ix-xedd tas-sieq għandu pett tan-naħa ta’ barra tal-plastik.
                  
               
            L-ispjegazzjoni tas-simboli li jintużaw fir-ritratti
         
         
            
               
                  C3
               
             (biċċa rettangolari tal-ġilda)
         
            
               
                  C1
               
             (żewġ ċineg tal-ġilda, waħda fuq kull naħa tul l-arkata)
         
            
               
                  C2
               
             (żewġ ċineg iżgħar tal-ġilda fuq kull waħda miċ-ċineg C1)
         
            
               
                  T1 u T2
               
             (żewġ ċingi tat-tessut, it-T1 fuq in-naħa tal-lemin u t-T2 fuq in-naħa tax-xellug tul l-arkata)
         
            
               
                  T3
               
             (ċinga ċentrali tat-tessut li tifred is-swaba’)
         
            
               
                  A
               
             (ċinga tal-plastik li ma tidhirx li hi mdaħħla kollha kemm hi bejn iċ-ċinga laterali tal-ġilda C1 u ċ-ċinga laterali tat-tessut T2; ara ritratt 646 D)
         
            
               
                  S
               
             (pett)
         
            (*)  Ir-ritratti huma għal għanijiet informattivi biss.